Държавен вестник, бр. 31, 2000 г., стр. 36

С Т Р .  3 6
Д Ъ Р Ж А В Е Н   В Е С Т Н И К
Б Р О Й 31
(2) Търговските наименования на спиртни-
те напитки по ал. 1 се използват при тяхното
означаване, при условие че напитките отгова-
рят на изискванията на Наредбата за определе-
нията на видовете спиртни напитки и правила-
та за тяхното производство, разрешените до-
бавки и условията за използването им по чл. 36
от Закона за виното и спиртните напитки.
(3) Напитка, която не отговаря на изисква-
нията на Наредбата за определенията на видо-
вете спиртни напитки и правилата за тяхното
производство, разрешените добавки и условия-
та за използването им по чл. 36 от Закона за
виното и спиртните напитки, се етикетира като
“спиртна напитка”, при условие че съставът є е
предварително одобрен от министъра на здра-
веопазването, а технологията за производство-
то є е одобрена от министъра на икономиката.
Чл. 52. Разпоредбите на чл. 15, 16 и 17 се
прилагат и за спиртните напитки.
Чл. 53. При етикетирането на спиртна на-
питка, за чието производство е използван ети-
лов алкохол със земеделски произход, се впис-
ва суровината, от която е получен етиловият
алкохол, и неговото съдържание. При използ-
ването на два или повече етилови алкохола със
земеделски произход се изписва тяхното съдър-
жание в низходящ ред съобразно количеството,
вложено в производството.
Раздел II
Факултативни индикации за спиртни напитки
Чл. 54. (1) При етикетирането на спиртна
напитка могат да се вписват следните факулта-
тивни индикации:
1. името на географския район, където на-
питката е произведена;
2. името на плода или на плодовете, от които
е произведена напитката;
3. търговската марка;
4. препоръки за ползване на напитката;
5. медали и отличия;
6. начин на съзряване и стареене на напитката;
7. начин на производство;
8. информация за историята на напитката и
на производственото предприятие;
9. данни за лицата, участвали в търговския
оборот на напитката;
10. знакът “e”.
(2) Индикациите по ал. 1 се вписват при ети-
кетирането на спиртните напитки само ако
отговарят на изискванията по чл. 55—62.
Чл. 55. (1) Търговското наименование на
спиртна напитка може да бъде допълнено с гео-
графско указание, при условие че фазата на про-
изводство от добиването на суровината до полу-
чаването на специфичните или окончателните
характеристики и свойства на спиртната напит-
ка се извършва в посочения географски район.
(2) Търговското наименование на спиртна
напитка може да бъде допълнено с географс-
ко указание за съответните напитки по при-
ложение № 4.
Чл. 56. (1) Името на плода, от който е полу-
чена спиртната напитка, може да се впише при
етикетирането є, при условие че е произведена
от посочения плод.
(2) Индикацията “плодова спиртна напит-
ка” или “плодова ракия” може да се впише при
етикетирането, при условие че спиртната на-
питка е получена в резултат на дестилацията на
два или повече видове плодове.
(3) При дестилацията на два или повече ви-
дове плодове техните имена се изписват в низ-
ходящ ред съобразно количеството, вложено в
производството.
Чл. 57. Индикация за начина на получаване
на спиртната напитка може да бъде “блендид”.
Чл. 58. Разпоредбите по чл. 22, 23, 24 и 28 се
прилагат и за спиртните напитки.
Чл. 59. Индикация за съзряване или старее-
не на уиски е броят на годините. За нулева го-
дина се счита годината на дестилацията.
Чл. 60. Индикации за съзряване или старее-
не на бренди са:
1. до 3 години—звезди, като всяка отговаря
на годините на съзряване; за нулева се счита
годината на дестилацията;
2. над 3 години се изписва броят на годините.
Чл. 61. При етикетирането на спиртна на-
питка ракия или бренди може да се впишат
допълнителни специфични традиционни наи-
менования:
1. “отлежала”—за ракия, съзрявала не по-
малко от 6 месеца;
2. “стара” или “старо”—за ракия или бренди,
съзрявали не по-малко от 3 години;
3. “специална” или “специално”—за ракия
или бренди, произведени по специална техно-
логия, различна от начина на производство от
посочените в Наредбата за определяне на видо-
вете спиртни напитки и правилата за тяхното
производство, разрешените добавки и условия
за използването им по чл. 36 от Закона за вино-
то и спиртните напитки, или от специални сор-
тове грозде или плодове;
4. “ резерва”—за ракия или бренди, произве-
дени от дестилати, съзрявали в дъбови бъчви,
като средната възраст на купажа е не по-малка
от 5 години;
5. “специална резерва”—за ракия или брен-
ди, произведени от дестилати, съзрявали в дъ-
бови бъчви, като средната възраст на купажа е
не по-малка от 10 години.
Чл. 62. Индикация за начина на ползване на
спиртните напитки преди хранене е “аперитив”.
Тази индикация може да замени индикацията
“спиртна напитка”.
Г л а в а  ч е т в ъ р т а
ОЗНАЧАВАНЕ НА ПРОДУКТИ ОТ
ГРОЗДЕ И ВИНО
Чл. 63. Търговското наименование на:
1. прясно грозде е “прясно грозде”;
2. гроздова мъст е “гроздова мъст”;
3. частично ферментирала гроздова мъст е
“частично ферментирала гроздова мъст”;